《自苏台至望亭驿人家尽空春物增思怅然有作因寄从弟纾》
唐代·李嘉祐

南浦菰蒋覆白蘋，东吴黎庶逐黄巾。野棠自发空临水，

江燕初归不见人。远岫依依如送客，平田渺渺独伤春。

那堪回首长洲苑，烽火年年报虏尘。

作者简介：李嘉祐，字从一，生卒年俱不可考，赵州（今河北省赵县）人。天宝七年（748）进士，授秘书正字。